Business Hi-Tech

Tarek Muller, CEO, About You

Unicornul german About You, cu afaceri de peste 460 mil. euro, va intra oficial, începând de săptămâna aceasta, pe piaţa de fashion online din România, estimată la circa 300 mil. euro. Platforma de e-commerce About You, care comercializează articole de îmbrăcăminte, încălţăminte şi accesorii, va fi lansată în versiunea locală pe data de 2 octombrie, România fiind a noua ţară în care retailerul online va fi prezent în afară de Germania.

Compania About You a fost înfiinţată la Hamburg în 2014, ca o subsidiară a grupului german Otto, unul dintre cei mai mari jucători din e-commerce la nivel global, cu operaţiuni în peste

20 de ţări. Portofoliul Otto Group include o serie de retaileri şi furnizori de servicii pentru retailul online printre care se numără Bon Prix şi Lascana (fashion online), Crate & Barrel (home & deco), Baur (e-fullfilment), eVentures sau EOS (servicii financiare).